OpenLLM-France/wikimedia huggingface dataset:
# Fofi Gennimata

Fofi Gennimata (en grec: Φώφη Γεννηματά, pronunciació grega: [ˌfofi ʝenimaˈta]; Atenes, 17 de novembre de 1964 - 25 d'octubre de 2021) fou una política grega, va ser presidenta del partit polític Moviment Socialista Panhel·lènic (PASOK) des de 2015 fins a 2021 i presidenta del Moviment pel Canvi, una coalició de partits de centreesquerra formada al voltant del PASOK, des del 2017 fins a 2021.
Gennimata va exercir numerosos càrrecs polítics durant diversos governs,especialment en el gabinet de Georgios Papandreu com a Viceministra de Salut i Benestar, i Ministra Interina d'Educació, Formació Permanent i Afers Religiosos.

## Primers anys i educació

Gennimatas va néixer a Atenes, sent filla de Georgios Gennimatas, polític i militant de PASOK. Es va graduar de la Facultat de Ciències Polítiques i Administració Pública de la Universitat d'Atenes en 1987. Mentre era estudiant universitària, va ser membre de la unió d'estudiants socialistes.

## Carrera política

Entre 2001 i 2004, pas a ser membre del Comitè Central del PASOK i des de 2003 a 2009 va ser membre de la Junta Executiva i consellera política del mateix. Va ser triada dues vegades, President de les prefectures d'Atenes i El Pireu, entre 2002 i 2006.
Gennimata va ser bloquejada per postular-se com a candidata parlamentària en les eleccions parlamentàries de 2007, ja que la Cort Suprema va dictaminar que d'acord amb l'article 57 de la Constitució de Grècia, els funcionaris del govern local no poden postular-se com a candidats parlamentaris, fins que finalitzessin el seu període en el càrrec.
Entre octubre de 2009 i setembre de 2010, Gennimata va exercir com a Viceministra de Salut i Benestar durant el govern de Yorgos Papandreou, i entre setembre de 2010 i novembre de 2011, va ser Ministra Interina d'Educació, Formació Permanent i Afers Religiosos.
En 2012, Gennimata va ser nomenada portaveu del PASOK.
Gennimata va ser nomenada líder del Moviment Socialista Panhel·lènic durant la X conferència del partit, després que Evànguelos Venizelos renunciés al càrrec, quan li quedava només un any per acabar el seu període. Va guanyar l'elecció de lideratge amb un 51 % dels vots, vencent als seus rivals Odysseas Konstantinopoulos i Andreas Loverdos.

## Referències

* ↑ «Fofi Gennimata és la nova líder del PASOK». Arxivat de l'original el 2015-09-21. [Consulta: 10 maig 2019].
* ↑ La Cort bloqueja la candidata del PASOK
* ↑ La ministra Gennimata nomenada portaveu del PASOK
* ↑ El PASOK tria a Fofi Gennimata com a cinquena presidenta del partit

## Enllaços externs

* Lloc web oficial (en anglès i en grec)
* CV i legislatures de Fofi Gennimata al Parlament Hel·lènic
# Compromís de 1850

El Compromís de 1850 és un conjunt de lleis que es van fer als Estats Units el 1850 per tal de resoldre algunes tensions sorgides amb la colonització de Califòrnia impulsada per la febre de l'or i amb l'annexió de nous territoris després de la intervenció nord-americana a Mèxic (1846 - 1848) que tingueren com a resultat conflictes territorials i una discussió entre els diferents estats estatunidencs sobre la legalitat de l'esclavitud en els nous estats.
Entre les diferents lleis que van sorgir del Compromís, destaca la creació el 1850 de l'estat lliure de Califòrnia. Tot i que està situat al sud dels Estats Units, en un lloc, segons el Compromís de Missouri de 1820 l'esclavitud hauria de ser legal. L'altra llei més destacada és la Llei dels esclaus fugitius de 1850 dels Estats Units, segons la que un esclau fugitiu d'un estat del Sud podia ser perseguit en un estat del Nord, a on podia ser reclamat pel seu propietari només amb una simple declaració que obligava les autoritats locals a perseguir-lo i a capturar-lo.
Hi ha altres lleis del compromís de 1850 referents a la creació, delimitació de fronteres i a l'existència d'esclaus en els nous estats de Texas i Nou Mèxic.
Els acords que es van prendre en el Compromís de 1850 van ser:
* Texas va cedir en el seu reclam sobre el territori de Nou Mèxic i sobre les seves pretensions al nord de la línia del Compromís de Missouri a canvi de transferir el seu deute públic al Govern Federal dels Estats Units i manté el Texas Panhandle.
* S'aprova l'admissió de Califòrnia com un estat lliure a on l'esclavitud està prohibida.
* El Sud va impedir l'adopció de la Clàusula de Wilmot que hauria declarat il·legal l'esclavitud en els nous territoris i es va decidir que Nou Mèxic i el Territori de Utah podrien decidir, si volien, convertir-se en estats esclavistes. A la pràctica, com que aquestes terres no eren adequades per l'agricultura de plantació, els seus habitants no van tenir-hi interès.
* El Sud va obtenir la Llei dels esclaus fugitius i la preservació de l'esclavitud (tot i que no del comerç d'esclaus a Washington DC.
* Es va prohibir el comerç d'esclaus a la capital federal de Washington DC.
El Compromís fou possible després que morís sobtadament el President Zachary Taylor que, tot i que era propietari d'esclaus, li afavoria l'exclussió de l'esclavitud al sud-oest. Henry Clay va dissenyar una solució de compromís que no va ser aprovada fins a principis de 1850 degut a l'oposició dels demòcrates esclavistes del Sud que estaven liderats per John C. Calhoun i dels abolicionistes del Nord. La llei fou aprovada per un estret marge degut a l'oposició que hi va haver en les dues bandes.

## Referències

* ↑ Michael Holt, The Rise and Fall of the American Whig Party (2003) p 252

## Vegeu també

* Esclaus fugitius dels Estats Units
* Ferrocarril Subterrani
* Esclavitud al Canadà
* Abolicionisme
* Llei dels esclaus fugitius de 1850 dels Estats Units
# Ovid

«Ovid» té aquests significats:
* Ovid (Colorado), població dels Estats Units a l'estat de Colorado.
* Ovid (Nova York), població dels Estats Units a l'estat de Nova York.
# Llista d'autors en esperanto

Autors de moltes nacions han escrit literatura en esperanto, una llengua auxiliar amb prop de dos milions de parlants arreu del món.

## Llista per ordre alfabètic d'autors destacats

| A Hendrik Adamson, poeta Teresa de Almeida (1932-), poeta Nadija Hordijenko Andrianova (1928-1991), escriptora William Auld B Julio Baghy, novel·lista Johán Balano Gerrit Berveling Marjorie Boulton Hendrik Bulthuis C Jorge Camacho Claudius Colas Teresa Carbó Comas D Vimala Devi (Teresa de Almeida) Frans van Dooren Deck Dorval Delfí Dalmau i Gener F Jean Forge Edmund Edward Fournier d'Albe Jan Filip G Antoni Grabowski | H Marie Hankel I Saburo Ito Vsevolod Ivanov J Jaume Grau Casas K Kálmán Kalocsay L Georges Lagrange Jonathan Leunbach Anna Löwenstein M Robert Mackay Abel Montagut Valentí Marín i Llovet Gabriel Mora i Arana N Ivan Naumov István Nemere | P Edward Saxton Payson (1842-1932) Peter Peneter, poeta Claude Piron Edmond Privat Frederic Pujulà i Vallès R Baldur Ragnarsson Johan Hammond Rosbach Cezaro Rossetti Reto Rossetti Josef Rumler, traductor S Victor Sadler Reinhold Schmidt Raymond Schwartz Manuel de Seabra Tibor Sekelj Jan Stanisław Skorupski Trevor Steele Sándor Szathmári T Éva Tófalvi Julian Tuwim V Johán Valano Vladimir Varankin W Gaston Waringhien Eugen Wüster Jenny Weleminsky (1882 – 1957) Z Ludoviko Zamenhof Lidia Zamenhof |

## Referències

* ↑ «Esperanto». [Consulta: 6 octubre 2017].
* ↑ «Dictionary of Irish Biography - Cambridge University Press».
* ↑ «FOURNIER D'ALBE, Edmund Edward (1868–1933)» (en irlandès).
* ↑ Richard Gaskell. «British Committee for Refugees from Czechoslovakia and Czech Refugee Trust Fund documents at the Public Record Office: Names of registered individuals and associated persons from HO294/612 and HO294/613». Czech And Slovak Things, 23-05-2003. [Consulta: 7 gener 2013].
* ↑ «Jenny Welleminsky (Elbogen) (1882–1957)». Geni. [Consulta: 7 gener 2013].
* ↑ Axel Munthe, translated from the original English text by Jenny Weleminsky. Romano de San Michele. Budapest (Association of Esperanto Book Friends (AELA)): Eldonis: Literatura Mondo, 1935.
* ↑ «Works of Franz Grillparzer translated into English». A: Vikipedio (Esperanto Wikipedia) [Consulta: 7 gener 2013].
# Xavier Dumusque

Xavier Dumusque (1985, Aràbia Saudita) és un astrofísic suís especialitzat en la detecció i caracterització de planetes extrasolars, dels quals n'ha descobert cinc.
El 2003 completà el seu batxillerat a Saint-Julien-en-Genevois i, a continuació, inicià els seus estudis superiors de física a la Universitat de Ginebra. Posteriorment completà un màster en astrofísica el 2008. El mateix any inicià el doctoral sota la direcció de Nuno Santos a la Universitat de Porto, Portugal. Dos anys després es traslladà a l'Observatori de Ginebra per a completar la tesi sota la direcció d'Stéphane Udry. Completà la tesi el desembre de 2012. Entre el 2013 i 2014 realitzà una estada post-doctoral al Harvard-Smithsonian Center for Astrophysics, Cambridge, Massachusetts. Des del 2014 és investigador del mateix centre.
Fou qui encapçalà l'article de l'Observatori Europeu Austral (ESO) a la revista Nature al qual es va anunciar el descobriment del primer exoplaneta de dimensions semblants a la Terra, i el primer del sistema d'estels Alfa del Centaure, Alpha Cen B b (2012), el més proper al sistema solar. Altres exoplanetes que ha descobert són: HD 7449 b, HD 137388 b, HD 204941 b i HD 7199 b (2011).

## Referències

* ↑ «Le gendre idéal a découvert sa bien-aimé dans les étoiles» (html) (en francès), 21-11-2014. [Consulta: 15 març 2015].
* ↑ «Xavier_Dumusque. About_Me» (en anglès). [Consulta: 6 març 2017].
* ↑ «Xavier Dumusque» (en anglès). The Planetary Society. [Consulta: 6 març 2017].
* ↑ Borenstein, S. «Earth-sized planet found just outside solar system». Astronomy & Space. Phys.org, 16-10-2012.
* ↑ Dumusque, X. «An Earth-mass planet orbiting α Centauri B». Nature, 491, 08-11-2012, pàg. 207–211. DOI: 10.1038/nature11572.
* ↑ «Exoplanets.org» (en anglès). [Consulta: 27 febrer 2017].
# Morinda

Morinda és un gènere de plantes de la família de les rubiàcies (Rubiaceae).

## Particularitats

Les espècies d'aquest gènere són generalment mates o arbres petits que es troben a les regions tropicals del planeta.

## Llista d'espècies

Hi ha unes 80 espècies. Cal destacar:
* Morinda angustifolia
* Morinda asteroscepa
* Morinda citrifolia - Nonier, gran morinda o aal; noni (fruit)
* Morinda fasciculata
* Morinda longiflora
* Morinda lucida
* Morinda nana
* Morinda officinalis
* Morinda parvifolia
* Morinda pubescens
* Morinda tinctoria
* Morinda trimera
* Morinda umbellata
* Llista completa

## Enllaços externs

* Generalitat de Catalunya - Departament de Salut - Agència Catalana de Seguretat Alimentària - Nota informativa sobre el suc de noni
# Pacifica

Pacifica és una població dels Estats Units a l'estat de Califòrnia. Segons el cens del 2006 tenia 40.401 habitants.

## Demografia

Segons el cens del 2000, Pacifica tenia 38.390 habitants, 13.994 habitatges, i 9.655 famílies. La densitat de població era de 1.173,6 habitants/km².
Dels 13.994 habitatges en un 32% hi vivien nens de menys de 18 anys, en un 53,5% hi vivien parelles casades, en un 11% dones solteres, i en un 31% no eren unitats familiars. En el 21,2% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,21.
Per edats la població es repartia de la següent manera: un 23,2% tenia menys de 18 anys, un 7,7% entre 18 i 24, un 32,8% entre 25 i 44, un 26,6% de 45 a 60 i un 9,7% 65 anys o més.
L'edat mediana era de 38 anys. Per cada 100 dones de 18 o més anys hi havia 95,2 homes.
La renda mediana per habitatge era de 71.737 $ i la renda mediana per família de 78.361 $. Els homes tenien una renda mediana de 50.761 $ mentre que les dones 40.261 $. La renda per capita de la població era de 30.183 $. Entorn de l'1,2% de les famílies i el 2,9% de la població estaven per davall del llindar de pobresa.
Hi ha un monument en bronze a Gaspar de Portolà, obra de Josep Maria Subirachs (1988).

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pacifica». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Pacifica». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
Viccionari
# Cents

Cents (en luxemburguès: Zens) un dels 24 barris de la ciutat de Luxemburg. El 2012 tenia 5.763 habitants.
Està situat a l'est de la ciutat, té l'estació de ferrocarril nomenada Cents-Hamm, i l'estadi Luxemburg-Cents del Football Club RM Hamm Benfica.

## Vegeu també

* Barris de la Ciutat de Luxemburg
Viccionari
# Llista d'ecoregions de Guinea Equatorial

Aquesta és una llista d'ecoregions de Guinea Equatorial, d'acord amb el Fons Mundial per la Natura (WWF). Hi ha tres regions geogràfiques diferents del país (Mbini al continent africà, l'illa de Bioko i l'illa d'Annobón) que són la llar de diferents ecoregions.

## Ecoregions terrestres
### Boscos tropicals i subtropicals de frondoses humits

* Selva costanera del Cross-Sanaga i Bioko (Bioko)
* Selva costanera equatorial atlàntica (Mbini)
* Selva montana de Bioko i Mont Camerun (Bioko)
* Selva de terres baixes de São Tomé, Principe i Annobón (Annobón)

### Manglars

* Manglar d'Àfrica Central (Riu Muni)

## Ecoregions d'aigua dolça

* Costa Equatorial Centre-Oest (Riu Muni)
* Costa Equatorial Nord-Oest (Bioko)
* São Tomé, Principe i Annobón (Annobón)

## Ecoregions marines

* Golf de Guinea central (Bioko, Riu Muni)
* Illes del Golf de Guinea (Annobón)

## Referències

* Burgess, Neil, Jennifer D'Amico Hales, Emma Underwood (2004). Terrestrial Ecoregions of Africa and Madagascar: A Conservation Assessment. Island Press, Washington DC.
* Spalding, Mark D., Helen E. Fox, Gerald R. Allen, Nick Davidson et al. "Marine Ecoregions of the World: A Bioregionalization of Coastal and Shelf Areas". Bioscience Vol. 57 No. 7, July/August 2007, pp. 573–583.
* Thieme, Michelle L. (2005). Freshwater Ecoregions of Africa and Madagascar: A Conservation Assessment. Island Press, Washington DC.
# Moment (desambiguació)

«Moment» té aquests significats:
* Temps: unitat medieval del temps. Vegeu moment (temps).
* Física: vegeu moment o algun dels següents:
** Moment angular
** Moment elèctric de dipol
** Moment magnètic
** Moment d'inèrcia
** Moment d'inèrcia polar
** Primer moment d'àrea
** Segon moment d'àrea
* Matemàtiques: vegeu moment (matemàtiques), usat en teoria de probabilitat i estadística
* Altres ciències:
** Moments d'imatge, propietats estadístiques d'una imatge
** Moment flector, moment de força resultant en una biga
** Moment sísmic, quantitat usada per mesurar la mida d'un terratrèmol
Viccionari
# Franciszek Armiński

Francis Armiński (Tymbark, 2 d'octubre de 1789 - Varsòvia, 14 gener de 1848) va ser un astrònom polonès, membre de la maçoneria. Va intervenir decisivament en la fundació de l'Observatori Astronòmic de Varsòvia, del qual va ser director de per vida.

## Biografia

Fill de Jan i d'Apolonia Przyborowskich, va quedar orfe en la seva infància, sent criat pel seu oncle.
En 1816 es va convertir en professor d'astronomia de la recentment fundada Universitat de Varsòvia, on també va ensenyar matemàtiques. Aquest mateix any, va proposar un projecte per construir l'Observatori Astronòmic de Varsòvia, del qual, després de ser construït en 1825, es va convertir en director de per vida. Arminski també va organitzar un observatori al dormitori dels pares escolapis en Zoliborz.
Pels seus mèrits va ser guardonat amb l'Ordre de Sant Estanislau, i la Universitat de Varsòvia li va atorgar el títol de doctor en filosofia. Era membre de la Societat dels Amics de les Ciències de Varsòvia.
Es va casar amb Katarzyna de Hollych.
Va morir a Varsòvia. El cos va ser vetllat a l'edifici de l'Observatori, en Allunyeu Ujazdowskie, i posteriorment enterrat en el Cementiri de Powązki de Varsòvia.

## Distincions

* En 1824 es va convertir en batxiller de quart grau de l'Ordre de Sant Estanislao.
* Per decisió de la Unió Astronòmica Internacional el 1976 es va denominar amb el seu nom el cràter lunar Armiński.

## Referències

* ↑ Jan Gadomski, Franciszek Armiński, Polski Słownik Biograficzny, t. I, Kraków 1935, s. 160.
* ↑ Has, 1980, p. 443.
* ↑ Aleksander Kraushar, Towarzystwo Warszawskie Przyjaciół Nauk 1800-1832: monografia historyczna osnuta na źródłach archiwalnych. Ks. 4, Czasy polistopadowe: epilog: 1831-1836, 1906, s. 478.
* ↑ Stanisław Łoza, Kawalerowie orderu św. Stanisława (1. XII. 1815-29. XI. 1830), w: Miesięcznik Heraldyczny, nr. 8, r. IX, Warszawa, listopad 1930, s. 168.
* ↑ "Armiński". Gazetteer of Planetary Nomenclature. USGS Astrogeology Research Program. (anglès)

## Bibliografia

* Gadomski, Jan. Polski Słownik Biograficzny (en polonès). 1. Cracòvia: Polska Akademia Umiejętności – Skład Główny w Księgarniach. Gebethner i Wolff, 1935, p. 159–160. ISBN 8304034840.
* Hass, Ludwik. Sekta farmazonii warszawskiej [Secció de la farmàcia de Varsòvia] (en polonès), 1980.
* Szenic, S. Cmentarz Powązkowski 1790-1850, zmarli i ich rodziny [Cementiri de Powązkowski 1790-1850, els morts i les seves famílies] (en polonès). Varsòvia: Państwowy Instytut Wydawniczy, 1979.

## Enllaços externs

* Obres de Franciszek Armiński disponibles a la xarxa
# Pacificació de Gant

La Pacificació de Gant del 8 de novembre de 1576 va ser un acord a què van arribar els estats generals de les províncies dels Països Baixos, tant les que s'havien rebel·lat contra la corona espanyola com les que hi havien romàs lleials. S'hi s'estipulaven les condicions per les quals acceptarien una pau amb Espanya, en el marc de la Guerra dels Vuitanta Anys.

## Esdeveniments

Després de la mort de Lluís de Requesens, governador espanyol dels Països Baixos, i mentre el nou governador nomenat per Felipe II (Joan d'Àustria) arribava a Brussel·les, els Estats Generals van assumir el govern, la potestat legislativa del país i el dret de crear i reunir un exèrcit davant el buit de poder creat.
Al mateix temps, part de les tropes espanyoles estacionades als Països Baixos, la majoria de les quals portaven fins a dos anys i mig sense cobrar, s'amotinaven per la falta de pagament del salari o duien a terme tota classe de robatoris i pillatges per procurar-se elsustent. La situació va ser aprofitada per milícies de ciutadans, assistits per trops alemanyes i valones, per defensar la ciutat d'Anvers. L'intent va ser frustrat per les tropes espanyoles acantonades a la ciutadella i tropes espanyoles amotinades vingudes d'Aalst que es van desplaçar al seu ajut. Junts es van dedicar a saquejar la ciutat, en el que es coneix com la Fúria espanyola o el saqueig d'Anvers del 4 de novembre.

## Accord

El dia 8, els representants de les províncies, farts de la guerra i dels excessos que cometien les tropes, van acordar deixar de costat les seves diferències religioses i unir-se contra la corona posant-se d'acord en els següents aspectes:
* Les tropes espanyoles havien d'abandonar els Països Baixos.
* Els estats generals podien legislar per iniciativa pròpia.
* Declaració d'una amnistia per als insurrectes holandesos.
* Confirmació dels privilegis de la noblesa i l'Església.
* Guillem d'Orange actuaria com a cap del govern al costat del tutor nomenat pel rei.
El 5 de gener de 1577, Don Joan d'Àustria, nou governador dels Països Baixos, acceptava el contingut de l'acord mitjançant l'Edicte Perpetu.

## Vegeu també

* Revolta dels Països Baixos
* Setge d'Anvers

## Referències

* ↑ Ghent, Pacification of." Encyclopædia Britannica. 2006. Encyclopædia Britannica Premium Service. 11 Jan. 2006
* 1 2 Koenigsberger, H.G.. Monarchies, States Generals and Parliaments. The Netherlands in the fifteenth and sixteenth centuries. paperback. Cambridge U.P, 2001. ISBN 978-0-521-80330-4.
* ↑ (neerlandès)Text of the Pacification of Ghent

## Bibliografia

* (en) H. G. Koenigsberger,, Cambridge University Press, coll. « Cambridge Studies in Early Modern History », 2001, 408 p., livre de poche (ISBN 978-0521044370, présentation en ligne [archive])
* (en) E.H. Kossman (dir.) et A.F. Mellink (dir.),, Cambridge University Press, coll. « Cambridge Studies in the History and Theory of Politics », 20 novembre 2008, 1$^e$ éd., 312 p., broché (ISBN 978-0521090179, présentation en ligne [archive])
* Théodore Juste,, Nabu Press, février 2010, 156 p., broché (ISBN 978-1144437723)

## Enllaços externs

* Ressources (Universitat de Leyde)
# Chokukan Night: Pro Yakyu King

Chōkūkan Night Pro Yakyū King (超空間ナイター プロ野球キング, Chōkūkan Naitā Puro Yakyū Kingu, es tradueix a "King Choukuukan Night Baseball") és un videojoc de beisbol per la Nintendo 64. Va ser publicat només al Japó el 1996 i té una continuació, Chōkūkan Night Pro Yakyū King 2.
# Momence

Momence és una població dels Estats Units a l'estat d'Illinois. Segons el cens del 2000 tenia 3.171 habitants.

## Demografia

Segons el cens del 2000, Momence tenia 3.171 habitants, 1.159 habitatges, i 784 famílies. La densitat de població era de 893,7 habitants/km².
Dels 1.159 habitatges en un 32,6% hi vivien nens de menys de 18 anys, en un 51,3% hi vivien parelles casades, en un 11,3% dones solteres, i en un 32,3% no eren unitats familiars. En el 27,6% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,13.
Per edats la població es repartia de la següent manera: un 25,6% tenia menys de 18 anys, un 8,4% entre 18 i 24, un 27,3% entre 25 i 44, un 21% de 45 a 60 i un 17,7% 65 anys o més.
L'edat mediana era de 38 anys. Per cada 100 dones de 18 o més anys hi havia 88,7 homes.
La renda mediana per habitatge era de 37.898 $ i la renda mediana per família de 45.379 $. Els homes tenien una renda mediana de 31.741 $ mentre que les dones 23.711 $. La renda per capita de la població era de 17.836 $. Aproximadament el 5,8% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Momence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Momence». American Fact Finder. Oficina del Cens dels Estats Units, 12-01-2010.
# GFF

GFF té els següents significats:
* Federació Georgiana de Futbol (del seu nom en anglès Georgian Football Federation), màxim organisme rector del futbol a Geòrgia
* Federació de Futbol de Gàmbia (del seu nom en anglès Gambia Football Federation), màxim organisme rector del futbol a Gàmbia
* Federació de Futbol de Guyana (del seu nom en anglès Guyana Football Federation), màxim organisme rector del futbol a Guyana
* Festival de Cinema de Giffoni (del seu nom en anglès Giffoni Film Festival), festival de cinema anual celebrat a Giffoni Valle Piana, a Itàlia
* Festival de Cinema de Göteborg (del seu nom en anglès Göteborg Film Festival), festival de cinema anual celebrat a Göteborg, a Suècia
* Festival de Cinema de Glasgow (del seu nom en anglès Glasgow Film Festival), festival de cinema anual celebrat a Glasgow, al Regne Unit
* Geißendörfer Film- und Fernsehproduktion, empresa productora de cinema del director Hans W. Geißendörfer d'Alemanya
* Girlfriends Films, estudi de cinema pornogràfic dels Estats Units
* Geologiska Föreningens Förhandlingar, revista científica especialitzada en geologia i paleontologia de l'Europa del Nord
* General Feature Format, format de fitxer informàtic per a descriure gens i altres seqüències de proteïnes